Ремонтът на "Каменоделска" приключва в края на сеп... - Столица.bg
На финалната права, може да се каже, че е реконструкцията на столичната улица "Каменоделска" в район "Сердика". Планувано е ремонтът да приключи до края на септември т. г., а строителните дейности са по график, научи Столица.bg.
Изцяло е обновено пътното платно с нова настилка, маркировка, отводнителна система и шахти. Тротоарите, над 8000 кв. м, също са обновени и са с нови бордюри. Поставено е ново осветление и цялата визия на столичната улица е променена.
Едновременно бе подменен релсовия път, а в момента продължава поставянето и на нова контактна мрежа на трамваите 3, 4 и 18. Релсовият път там беше от 1986 г. Ще има и нови спирки, които са част от проекта за реконструкцията.
Движението там не е спирано, но бе затруднено заради строителните дейности. То ще бъде изцяло възстановено в края на септември. Реконструкцията започна през март т. г. и се финансира с евросредства - 8,2 млн. лв.